open-index/open-wikipedia-markdown huggingface dataset:
Harlequin F.C.

O **Harlequin Football Club** (tamén coñecido como **Harlequins** ou **Quins**) é un club de rugby inglés que xoga na máxima categoría do rugby inglés, a Aviva Premiership. O seu estadio está localizado en Londres e é The Stoop. Este estadio está localizado xusto ao lado do templo do rugby, o Estadio de Twickenham.

Na era afeccionada, moitos dos xogadores traballaban na cidade de Londres, e o club seguiu a ter fortes vínculos co sector financeiro.

## Historia 
O Hampstead Football Club foi fundado en 1866, e o seu primeiro xogo rexistrado tivo lugar en 1867. Foron renomeados como Harlequin Rugby Football Club en 1870, supostamente porque os membros xa non o consideraban como puramente local, e as siglas HFC tiñan que seguir no novo nome. A palabra 'Harlequin' foi atopada nun dicionario e tódolos presentes aceptárona coma o novo nome. Debido a isto, houbo unha escisión nunha parte dos membros, e os que non formaron parte dos Harlequins formaron un novo club coñecido como os Wasps. 
miniatura|esquerda|300px|Harlequins na tempada 2005-2006
Nos seus primeiros anos, foron moi nómades na súa existencia e xogaron nun total de 15 lugares. Dende 1909, só xogaron en tres.

En 1906, os Quins foron invitados pola Rugby Football Union para usar o Twickenham Stadium.

En 1963, os Quins adquiriron un terreo de atletismo de 14 acres (57.000 m2), que se converteu no campo de adestramento dos Harlequins. Este pasou a ser o seu fogar: a terra Stoop Memorial. Este é o nome de Adrian Dura Stoop.

No campo, e coa introdución das ligas en 1987, traendo consigo un contorno máis competitivo, os Quins mantiveran a súa posición na Primeira División, como un dos principais 12 clubs de Inglaterra ata o 2005.

O club gañou os torneos knockout da Rugby Football Union en dúas ocasións: a John Player Cup en 1988 e a Pilkington Cup en 1991. Ademais, xogaron as finais de 1992, 1993 e 2001. En 2012 chegou o seu primeiro título de liga, gañando na final a Leicester Tigers por 30-23.

Harlequins FC é o equipo que máis veces gañou a European Challenge Cup, a segunda competición continental, con 3 títulos no seu palmarés.

## Palmarés 
### Competicións nacionais
* Na táboa da liga, o número indica a posición final ó remate da tempada regular. En vermello, ano no que foi campión.
* Na táboa da copa, o "C" en vermello indica o ano no que foi campión, e o "F" indica o ano no que foi finalista.

### Competicións continentais
* **C** = Campión; F = Finalista; ½ = Semifinalista; ¼ = Cuartofinalista; g = Caeu na fase de grupos.

## Tempada actual 
## Véxase tamén 
### Outros artigos 
* Aviva Premiership
* Anglo-Welsh Cup
* European Challenge Cup

### Ligazóns externas 
* Páxina oficial dos Harlequins
J.R. Giddens

**Justin Ray Giddens**, nado o 13 de febreiro de 1985 en Oklahoma City, Oklahoma, máis coñecido coma **J. R. Giddens**, é un ex xogador profesional de baloncesto estadounidense. Mide 1,96 metros de altura e xogaba na posición de escolta.

## Traxectoria 
### Universidade 
Tras a súa etapa de instituto, aceptou unha bolsa escolar para xogar cos *Jayhawks* da Universidade de Kansas. Na súa primeira tempada conseguiu unha media de 11,3 puntos e 3,6 rebotes, rematando na sexta posición da Big 12 Conference en porcentaxe de tiros de 3 puntos (40,7%). Foi elixido no mellor quinteto de novatos da conferencia. Na súa segunda tempada os seus números non melloraron, promediando 10,8 puntos e 3,8 rebotes. Unha vez rematada a tempada, en maio de 2005, protagonizou un grave incidente ao verse involucrado nunha liorta nun bar e recibir unha coitelada na súa perna dereita, que requiriu 30 puntos de sutura.

Tras ese incidente, foi transferido á Universidade de New Mexico. Tras pasar un ano en branco, debido á norma da NCAA que non permite xogar a un xogador traspasado durante unha tempada, regresou en 2006 cos *Lobos*, o seu novo equipo. No seu primeiro ano liderou á súa universidade en anotación (15,8 puntos por partido) e foi segundo en rebotes (6,5 por partido), anotando 20 puntos ou máis en 7 ocasións. O seu mellor partido da tempada disputouno ante Nevada-Las Vegas, onde, saíndo dende o banco, conseguiu 28 puntos e 8 rebotes.

Xa na súa tempada sénior conseguiu unha media 16,3 puntos e 8,8 rebotes, sendo o mellor nesta faceta de toda a Mountain West Conference, sendo elixido co-mellor xogador da conferencia e recibindo unha mención honorífica do All-American. No total da súa traxectoria universitaria promediou 13,3 puntos e 5,7 rebotes por partido.

### Profesional 
Foi elixido na trixésima posición da primeira rolda do Draft da NBA de 2008 polos Boston Celtics, cos que estivo traballando durante tres días no verán, recibindo eloxios por parte do adestrador Doc Rivers. Coma non firmara o contrato aínda, declinou o participar nas Ligas de Verán por consello do seu axente. Finalmente, o 14 de agosto asinou un contrato por dous anos garantidos con opción doutros dous.

O 18 de febreiro de 2010 foi traspasado aos New York Knicks xunto con Bill Walker e Eddie House a cambio de Nate Robinson e Marcus Landry.

## Notas 
## Véxase tamén 
### Ligazóns externas 
* Estatísticas en Basketball-Reference.com
Antônio Meneses

**Antônio Meneses**, nado en Recife o 23 de agosto de 1957 e finado en Basilea (Suíza) o 3 de agosto de 2024, foi un violoncellista brasileiro.

## Biografía
Fillo do trompista João Jerônimo de Meneses, no primeiro ano de vida viviu na cidade de Río de Xaneiro, onde o seu pai fora convidado para integrar o elenco do Theatro Municipal do Rio de Janeiro. Con 6 anos, comezou a aprender violoncello. Gañou varios concursos e, aos 17 anos, foi estudar en Europa, para perfeccionar o seu talento.

Ingresou na Escola Superior de Música de Düsseldorf, despois seguiu en Stuttgart, ambas na Alemaña. En 1977 gañou o Concurso Internacional de München, derrotando, por unanimidade, 40 candidatos.

En 1981, gravou co mestre Herbert von Karajan, e no ano seguinte venceu o Concurso Tchaikovsky, en Moscova.

Despois, presentouse coas Orquestras Filharmónicas de Moscova, San Petersburgo, Nova York e Israel, e as Orquestras Sinfónicas de Londres, da BBC e Viena, ademais da Orquestra do Concertgebouw, de Ámsterdan, e da Orquestra da Suisse Romande, entre outras.

Meneses tamén foi membro titular do trío Beaux Arts, desde 1998.

O seu instrumento era un *Matteo Goffriler* do século XVIII (equivalente, nos violoncellos, ao violín *Stradivarius*).
Erskine Hamilton Childers

**Erskine Hamilton Childers**, nado en 1905 e finado en 1974, foi un político e presidente de Irlanda entre 1973 e 1974.
Davos

**Davos** (en romanche *Tavau*, en italiano *Tavate*) é unha cidade e comuna Suíza do cantón dos Grisóns, situada no distrito de Prättigau/Davos, círculo de Davos.

miniatura|250px|dereita|Vista de Davos dende o ar no inverno

A partir do 1 de xaneiro de 2009 trala fusión coa comuna de Wiesen, Davos converteuse na comuna máis grande de Suíza, quitándolle o posto á comuna valesana de Bagnes.

## Xeografía 
Limita ao norte con Klosters-Serneus, ao leste con Susch, ao sur con S-chanf e Bergün/Bravuogn, ao suroeste con Filisur e Schmitten, e ao oeste con Arousa e Langwies.

## Puntos de interese xeral 
Davos é famoso por ser a sede do encontro mundial do Foro Económico Mundial, no que se reúnen as elites sociais e económicas do mundo. Tamén é famosa pola celebración de eventos de deportes de inverno, como a Copa Spengler, o torneo de clubs máis antigo de hóckey sobre xeo.

Davos non é só un dos maiores lugares de vacacións de montaña, de deportes e de congresos nos Alpes, senón tamén a cidade de Europa de maior altitude (1560 - 2844 metros, 5100 - 9300 pés). Davos atópase na parte suroriental de Suíza, no cantón dos Grisónss. O idioma oficial é o alemán. Davos é un lugar multicultural; practicamente todo o mundo pódese entender en inglés, francés ou italiano.

A Davos chégase comodamente desde todas partes en automóbil ou en tren. O aeroporto máis próximo é o Zürich, a viaxe en auto desde alí dura 2 horas e en tren tárdase 2 horas e 30 minutos.

## Datos de Davos 
Davos sitúase a unha altitude de 1.560 m (5.100 pés). A súa poboación é de 10.491 habitantes no 2005.

Conta con:
* 100 restaurantes.
* 24.000 camas entre hoteis e casas de vacacións.
* 200 tendas nas que se pode pagar con francos suízos CHF, euros EUR e cartas de crédito. 
* 54 instalacións.
* 1 estación de remonte a 2.844 metros (9.300 pés).
* 300 quilómetros de pistas de esquí (186 millas) cunha pista de 12 quilómetros.
* 97 quilómetros de camiños para sendeirismo no inverno (60 millas).
* Campo de golf de 18 buracos
* 75 quilómetros de itinerarios para esquí de fondo (47 millas).

## Cidades irmandadas 
*  Aspen
*  Chamonix
*  Sanada

## Véxase tamén 
### Ligazóns externas 
* Web oficial
Sale Sharks

Os **Sale Sharks** son un equipo profesional de rugby de Inglaterra que xoga na Aviva Premiership.

O club é unha rama do Venta FC, con base en Sale, Gran Manchester, até o ano 2012 os Sharks xogaron en Stockport, no estadio de Edgeley Park, estadio compartido co Stockport County F.C., mais dende ese ano xoga no AJ Bell Stadium, un campo construído para os Salford Red Devils.

Parte do proceso de creación dun equipo de rugby para representar á rexión Noroeste foi no desenvolvemento dunha forte academia. A través do seu equipo xuvenil The Jets (Presumiblemente chamado a unirse con The Sharks como unha referencia a West Side Story), o club desenvolveu o talento de moitos xogadores da canteira, incluíndo a Steve Hanley, Mark Cueto, Dean Schofield, Chris Jones, Andy Titterrell e Charlie Hodgson.

## Palmarés 
### Títulos nacionais 
* **Aviva Premiership (1)**: 2005-06

### Títulos continentais 
* **European Challenge Cup (2)**: 2001-02, 2004-05

## Tempada actual 
## Véxase tamén 
### Outros artigos 
* Aviva Premiership
* Anglo-Welsh Cup
* European Challenge Cup

### Ligazóns externas 
* Páxina oficial dos Sale Sharks
Doris Leuthard

**Doris Leuthard**, nada en Merenschwand (cantón de Argovia) o 10 de abril de 1963, é unha política suíza, membro do Partido Popular Cristián Demócrata. É tamén orixinaria da comuna de Sarnen no cantón de Obwalden. Foi elixida como conselleira federal o 14 de xuño de 2006. O seu mandato comezou oficialmente o 1 de agosto do mesmo ano.

## Traxectoria
Doris fixo os seus estudos primarios e secundarios nas localidades de Merenschwanden e Muri. Os estudos ximnasiais (medios) fíxoos na cidade de Wohlen no cantón de Argovia. Realizou estudos de dereito na Universidade de Zürich e obtivo a licenza para exercer a avogacía no cantón de Argovia en 1991.

A partir de 1989 Doris comeza a traballar nun estudo de avogados. Dous anos máis tarde obtivo a súa patente para exercer como avogada; a partir dese momento, Doris asóciase co estudo de avogados Fricker-Leuthard implantado en Wohlen e Muri.

Durante os anos 1990 entra a formar parte de varios consellos de fundacións e administracións. Entre algúns atópanse a Compañía eléctrica de Laufenburgo (*Elektrizitätsgesellschaft Laufenburg*) e o Novo Banco Argoviano (*Neue Argauer Bank*). Tamén estivo á fronte das Universidades populares de Argovia.

Foi membro do Consello escolar de Muri (Argovia) de 1993 ao 2000. Igualmente de 1996 a 1997 foi membro das autoridades de conciliación en materia de dereito de arrendamento. De 1997 ata 2000 foi membro do Gran Consello de Argovia. En 1999 é elixida para o Consello Nacional suízo, no cal se interesa nas comisións de economía e rendementos, así como a comisión de asuntos xurídicos.

Vicepresidenta do Partido Popular Cristián Demócrata desde 2001 ata 2004, data na cal se converte en presidenta do mesmo.

O 14 de xuño de 2006 Doris Leuthard é elixida Conselleira federal en substitución de Joseph Deiss quen renunciou ao seu cargo. A elección levouse a cabo na Asemblea federal, Doris foi elixida na primeira volta por 133 votos dun total de 234 votos válidos (240 posibles).

Desde o 1 de agosto de 2006, Doris Leuthard é a encargada do Departamento Federal de Economía (DFE).

Doris Leuthard é favorable á revisión da lei do asilo e á construción de novas centrais nucleares en Suíza. Oponse á privatización da compañía nacional de telecomunicacións (Swisscom) así como á adhesión de Suíza á Unión Europea. O 10 de decembro de 2008 foi elixida por 173 votos como Vicepresidenta da Confederación Suíza.

## Véxase tamén 
### Ligazóns externas 
* Páxina oficial de Doris Leuthard
* Información e foto
Swisscom

**Swisscom** é unha empresa suíza de telecomunicacións, de telefonía e de telefonía móbil e é un provedor de servizos de Internet.
miniatura|centro
## Véxase tamén 
### Ligazóns externas 
*Páxina oficial de Swisscom
Fenoloxía

A **fenoloxía** é a parte da ecoloxía que estuda as relacións entre os factores climáticos e as manifestacións estacionais ou periódicas dos seres vivos.

A **fitofenoloxía** é a parte da fenoloxía que estuda a influencia das variábeis meteorolóxicas nos ciclos das plantas (floración, aparición de froitos, caída da folla...) mentres que a **zoofenoloxía** faino nos ciclos dos animais (apareamento, migración, hibernación...).

A recompilación de series de datos durante certo tempo pode axudar á mellora da produtividade dos cultivos. Asemade, a variación repentina dos ciclos dos seres vivos pode supor unha evidencia do cambio climático.

## Notas
János Starker

**János Starker**, nado en Budapest o 5 de xullo de 1924 e finado o 8 de abril de 2013, foi un violonchelista estadounidense de orixe húngara. Tamén é mestre na *Jacobs School of Music* da Universidade de Indiana en Bloomington dende 1958, onde ostenta o título de Profesor Distinguido.

## Traxectoria 
### Primeiros anos 
Starker recibiu o seu primeiro violoncello antes do seu sexto aniversario. Os seus dous irmáns máis vellos eran violonchelistas. Realizou a súa presentación pública aos seis anos e asistiu á Academia de música Franz Liszt en Budapest, onde estudou con Adolf Schiffer. Entre os músicos que o influenciaron están Leó Weiner, Zoltán Kodály, Béla Bartók e Ernő Dohnányi.

Starker realizou o seu debut profesional aos 14 anos, cando interpretou o Concerto para violonchelo de Antonín Dvořák. Abandonou a Academia Liszt en 1939 e pasou a meirande parte da segunda guerra mundial en Budapest. Debido á súa xuventude, Starker escapou do tráxico destino dos seus irmáns máis vellos, quen tiveron que realizar traballos forzados e foron asasinados polos Nazis. A pesar disto, Starker pasou tres meses nun campo de concentración.

## Carreira 
Logo da guerra, converteuse no violonchelista principal da Ópera de Budapest e da Orquestra Filharmónica de Budapest. Starker, quen nunca tivera a cidadanía húngara, abandonou o país ocupado polos soviéticos en 1946. Realizou un concerto cunha boa acollida en Viena, onde permaneceu para prepararse para o Concurso de Violonchelo de Xenebra, realizado en outubro de 1946, o cal gañou a súa estudante Eva Janzer.

Starker foi de Xenebra a París, onde pasou un ano. Alí realizou a súa primeira gravación da sonata para violonchelo só, Op. 8 de Zoltán Kodály, un traballo que era considerado imposible de tocar daquel. Grazas a esta gravación, Starker gañou o Grand Prix du Disque.

Starker emigrou aos Estados Unidos en 1948 para ser o violonchelista principal da Orquestra Sinfónica de Dallas baixo a dirección de Antal Doráti. En 1949, mudouse a Nova York para ser parte da Ópera do Metropolitan dirixida por Fritz Reiner. Foi en Nova York onde Starker realizou a primeira das súas gravacións das suites para violonchelo só de Johann Sebastian Bach.

En 1952, Starker converteuse no violonchelista principal da Orquestra Sinfónica de Chicago cando Fritz Reiner era o seu director musical. En 1958, Starker mudouse á Universidade de Indiana e continuou a súa carreira como solista.

### Repertorio gravado 
Starker realizou máis de 160 gravacións. Gravou as seis suites para violonchelo só de Bach en cinco ocasións, a última en 1992 para RCA Red Seal Records, pola que gañou un premio Grammy. Tamén foi candidato a un Grammy pola súa gravación de 1990 dos traballos de David Popper. Varios compositores escribiron concertos especialmente para el, entre os que se atopan David Baker, Antal Doráti, Bernhard Heiden, Jean Martinon, Miklós Rózsa e Robert Starer.

## Notas
Provincia de Higo

**Higo** (肥後国, ひごのくに, *Higo-no-kuni* ou 肥後, ひご) foi unha provincia histórica do Xapón, nunha zona que hoxe forma a parte da prefectura de Kumamoto, historicamente na parte de Saikaidō, actualmente na rexión de Kyūshū, na illa de Kyūshū.

Higo limitaba coas provincias de Chikugo (筑後), Bungo (豊後), Hyūga (日向) e Satsuma (薩摩).
Inagi

**Inagi** (稲城市, いなぎし, *Inagi-shi*) é un concello da prefectura de Tokyo no Xapón. Está situado no centro-sur da rexión de Kantō e no centro da prefectura, na área de Tama, na parte leste da illa de Honshū. A súa superficie é de 17,97&nbsp;km², a poboación é de 83.035 habitantes (2009) e ten unha densidade de poboación de 4.620 h/km².

O concello de Inagi limita cos concellos de Chōfu, Fuchū, Tama (que son da prefectura de Tokyo); e Kawasaki (este último é da prefectura de Kanagawa).

## Véxase tamén 
### Ligazóns externas 
* Sitio web oficial da cidade de Inagi .
Melanie Klein

miniatura|Placa na Augsburger Straße de Berlín
**Melanie Klein**, nada en Viena o 30 de marzo de 1882 e finada en Londres o 22 de setembro de 1960, foi unha psicanalista austríaca e creadora dunha teoría do funcionamento psíquico. Fixo importantes contribucións sobre o desenvolvemento infantil dende a teoría psicanalítica e fundou a Escola Inglesa da Psicanálise.

## Véxase tamén 
### Ligazóns externas 
* Páxina sobre Psicanálise Kleiniana  
* The Melanie Klein Trust
Salvador Espriu

**Salvador Espriu i Castelló**, nado en Santa Coloma de Farners o 10 de xullo de 1913 e finado en Barcelona o 22 de febreiro de 1985, foi un poeta, dramaturgo e novelista catalán.

## Traxectoria 
A produción literaria de Espriu é extensa pero hai que destacar os libros de poemas *El cementiri de Sinera*, *El caminant i el mur* e *La pell de brau*, probabelmente a súa obra máis coñecida, en que desenvolve a visión da problemática histórica, moral e social de España. Está considerado un dos renovadores, xunto con Josep Pla e Josep Maria de Sagarra, da prosa catalá de fórmulas novecentistas.

## Véxase tamén 
### Ligazóns externas 
* Salvador Espriu, no programa *El Meu Avi* de TV3 
* Páxina sobre o escritor na web *El poder de la palabra* 
* Poemas de Salvador Espriu
Ordes (homónimos)

Como topónimo **Ordes** pode referirse a:

;En Galiza
***Comarca de Ordes**, comarca da provincia da Coruña;
****Ordes**, concello de dita comarca;
*****Ordes**, parroquia de dito concello;
******Ordes**, lugar de dita parroquia;
***Ordes**, parroquia do concello de Rairiz de Veiga;
***Ordes**, parroquia do concello de Toques;
****Ordes**, lugar de dita parroquia.

## Véxase tamén
### Outros artigos
Tomigusuku

**Tomigusuku** (豊見城市, とみぐすくし, *Tomigusuku-shi*) é un concello da prefectura de Okinawa no Xapón. Está situado ó sur da illa de Okinawa. A súa superficie é de 19,45&nbsp;km², a poboación é de 56.131 habitantes (2009) e ten unha densidade de poboación de 2.890 h/km².

O concello de Tomigusuku limita cos concellos de Naha, Haebaru, Yaese e Itoman.

## Cidades irmandadas 
*  Misato, prefectura de Miyazaki, Xapón (1988).
*  Tosashimizu, prefectura de Kōchi, Xapón (1993).
*  Takachiho, prefectura de Miyazaki, Xapón (1995).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Tomigusuku  .
Itoman

**Itoman** (糸満市, いとまんし, *Itoman-shi*) é un concello xaponés da prefectura de Okinawa. Está situado ó extremo sur da illa de Okinawa. A súa superficie é de 46,63&nbsp;km², a poboación é de 56.723 habitantes (2009) e ten unha densidade de poboación de 1.220 hab./km².

O concello de Itoman limita cos concellos de Tomigusuku e Yaese.

## Cidades irmandadas 
*  Tsuno (1993).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Itoman .
* Sitio web oficial da cidade de Itoman .
Provincia de Hyūga

**Hyūga** (日向国, ひゅうがのくに, *Hyūga-no-kuni* ou 日向, ひゅうが) foi unha provincia histórica do Xapón, nunha zona que hoxe forma parte da prefectura de Miyazaki e unha pequena parte da prefectura de Kagoshima, historicamente na parte de Saikaidō, actualmente na rexión de Kyūshū, na illa de Kyūshū.

Hyūga limitaba coas provincias de Bungo (豊後), Higo (肥後), Satsuma (薩摩) e Ōsumi (大隅).
Morotai

**Morotai** é unha illa que se atopa no grupo das illas Molucas, que son parte de Indonesia, unha das illas máis ao norte que forman o país asiático.

## Xeografía
Morotai está situado a poucos quilómetros ao nordeste de Halmahera (separada polo Estreito de Morotai). Ten unha superficie de 1.800&nbsp;km² e unha costa de 223,7&nbsp;km. Na súa maioría montañoso, o seu punto máis alto alcanza 1.250 metros. Gran parte da illa está cuberto por selvas. A illa ten uns 40.000 habitantes.

## Historia
Durante os séculos XV e XVI a illa estaba baixo a esfera de influencia musulmá do poderoso Sultanato de Ternate, base dunha gran rexión que incluía as illas costeiras ao sur de Morotai. Na metade do século XVI, converteuse no centro da misión dos Xesuítas portugueses instalados na rexión, que durante máis dun século cusou conflitos entre o Goberno do Sultanato e a poboación cristianizada da illa, e algúns veronse obrigados a marchar de Morotai a outras illas dentro da influencia do sultanato, nos que podían ser mellor controlados relixiosamente.

Durante a maior parte da Guerra do Pacífico na segunda guerra mundial, Morotai foi unha base aérea xaponesa. En setembro de 1944 foi tomada polos Estados Unidos e usada como trampolín para a invasión de Filipinas a principios de 1945 e do leste de Borneo a metade dese ano. Tamén sería a base desde a cal partiu a invasión de Indonesia (entón Xava) en outubro de 1945, operación que terminou cancelada coa rendición do Xapón en agosto do mesmo ano.

## Economía 
A illa é moi boscosa e produce madeira e resina.
Illas Obi

As **Illas Obi** son un arquipélago pertencente ás Molucas, en Indonesia. A maior do conxunto é a Illa Obira, de 2.520&nbsp;km². Atópanse ao norte de Buru e Ceram.

Nelas atópase unha fauna moi interesante para a comunidade científica, pois se atopan na área da Liña de Wallace, zona de especies endémicas en perigo de extinción. Grandes sectores da costa está cuberta de mangleiros.

Ademais da illa principal moitas pequenas illas atópanse entre as Illas Obi, son as seguintes:

* Belang Belang: moi pequena, illa plana fronte á costa noroeste 
* Bisa: no norte, elevación máis alta 469 metros 
* Gomumu: illa plana no Sur 
* Malamala: deforestada pola explotación de níquel 
* Obilatu: no noroeste, 841 metros de altura 
* Tapat: 563 metros de altura, 
* Tobalai: illa plana no Oriente
Mike Tyson

miniatura|Mike Tyson en 2006
**Michael Gerard "Mike" Tyson**, nado o 30 de xuño de 1966 en Nova York, é un boxeador estadounidense retirado. Foi campión dos pesos pesados e o máis novo en gañar os títulos mundiais do Consello, da Asociación e da Federación.

## Traxectoria 
Tyson gañou o título do Consello con vinte anos diante Trevor Berbick por KO técnico. Ó longo da súa carreira , Tyson foi coñecido polo seu boxeo feroz e intimidatorio e polo seu carácter controvertido dentro e fóra do ring. Tyson gañou os seus primeiros 19 combates profesionais por KO, 12 na primeira rolda. Na segunda metade dos anos oitenta foi o campión indiscutido dos pesos pesados unificando todas as coroas na súa persoa. Tyson perdeu o seu título ó perder inesperadamente contra James Douglas estando as apostas 42 a 1 a favor de Tyson, o 11 de febreiro de 1990 en Tokyo por KO na décima rolda.

En 1992, Tyson foi condenado por asalto sexual contra Desiree Washington, pasando tres anos na cadea, nese tempo converteuse ó islam e adoptou o nome de Malik Abdul Aziz. Tras saír en 1995 volveu a boxear, gañando os títulos do Consello e da Asociación, perdéndoos no combate contra Evander Holyfield en 1996. No desquite de 1997 Tyson foi descualificado por arrincarlle dunha mordedela parte da orella a Holyfield. Loitou de novo por un campionato en 2002 perdendo contra Lennox Lewis por KO. Tyson retirouse do boxeo de competición en 2005 logo de perder dous combates consecutivos por KO contra Danny Williams e Kevin McBride. En 2003 Tyson declarouse en creba, a pesar de recibir 30 millóns de dólares nalgunha das súas pelexas e 300 millóns durante a súa carreira.

## Notas
Tyson

**Tyson** pódese referir a:
*Cathy Tyson, actriz británica
*Cicely Tyson, actriz estadounidense
*Edward Tyson, médico e anatomista estadounidense
*Laura Tyson, economista estadounidense
*Mike Tyson, boxeador estadounidense
**Tyson*, documental sobre a vida do boxeador, dirixido por James Toback
Talasa (lúa)

[esquerda|miniatura|250px|Unha simulación da vista de **Talasa** orbitando [Neptuno.]]
**Talasa** (en grego *Θάλασσα*), tamén coñecida coma **Neptuno&nbsp;IV**, é o segundo satélite máis próximo (ou interior) de Neptuno.
Talasa foi nomeada máis tarde co nome da filla de Aether (Éter) e Hemera a partir da mitoloxía grega. "Talasa" significa en grego "mar".

Talasa foi descuberta nalgún momento antes de mediados de setembro do 1989 a partir de imaxes tomadas pola sonda espacial *Voyager 2*. Déuselle temporalmente a designación **S/1989&nbsp;N&nbsp;5**. O descubrimento foi anunciado (IAUC 4867) o 29 de setembro do 1989, pero o texto só falaba de "25 fotogramas tomados durante 11 días", dando unha data do descubrimento que debeu ser algúns días antes do 18 de setembro. O seu nome foille outorgado o 16 de setembro do 1991.

Talasa amosa unha forma irregular e non amosa signos de modificacións xeolóxicas. É máis coma unha pila de cascallos "reagrupados" a partir de fragmentos de satélites orixinais de Neptuno, os cales foron pulverizados polas perturbacións de Tritón pouco despois de que a lúa fose capturada na súa moi excéntrica órbita inicial. Algo moi infrecuente nos corpos irregulares é que Talasa ten unha forma semellante á dun disco.

A órbita de Talasa está por debaixo do radio das órbitas sincrónicas de Neptuno, está pois nunha lenta espiral cara ó planeta debido ó efecto de desaceleración que as mareas gravitatorias provocan e eventualmente podería impactar contra a atmosfera de Neptuno, ou partirse, creando un anel planetario unha vez traspasado o límite de Roche, debido á dispersión dos fragmentos da lúa. Relativamente pouco tempo despois, parte dos fragmentos dispersados poderían *invadi-la* órbita de Despina.

## Notas 
## Véxase tamén 
### Outros artigos 
* Neptuno

### Ligazóns externas 
* Thalassa Profileby NASA's Solar System Exploration 
* Neptune's Known Satellites (by Scott S. Sheppard)
Gema Buitrón

**Gema Buitrón Cortiñas**, nada nas Pontes o 19 de xullo de 1989, é unha arqueira galega. A súa especialidade é o arco recurvo.

## Traxectoria
Comezou a practicar o tiro na súa vila natal, As Pontes, baixo a disciplina do Sílex, club no que milita aínda na actualidade. En 2002, na súa primeira participación, consegue o campionato de Galicia da súa categoría, que iría revalidando ano a ano, en todas as categorías polas que pasou, ata conseguir o campionato galego absoluto en 2006.

En 2007 participa por primeira vez nun campionato do mundo absoluto de tiro con arco, en Leipzig. Nese verán trasládase a Madrid para comezar a adestrar no centro de alto rendemento deportivo Joaquín Blume. En 2008 queda campioa de España de categoría universitaria e campioa de España absoluta por equipos, a canda as outras arqueiras galegas Iria Grandal e Margarita Beltrán. Nese ano tamén acada o bronce no campionato do mundo de categoría universitaria (parellas mixtas).

En febreiro de 2009 consegue en Alacant o seu primeiro campionato de España de tiro con arco na categoría individual absoluta (pista cuberta), así como a medalla de bronce por equipos. Nos campionatos de España ao aire libre, celebrados en Zaragoza repite a medalla de ouro así como a prata por equipos coa selección galega. Nese mesmo ano, nos mundiais de pista cuberta de 2009 celebrados en Rzeszow (Polonia) cae en dezaseisavos de final en categoría individual e en cuartos por equipos. Nos mundiais ao aire libre, celebrados en Ulsan (Corea do Sur), cae en trintaedousavos de final.

## Vida persoal
Estudante de Publicidade, participou como actriz na rodaxe dun spot para unha campaña internacional da Wii Sports.

## Notas
Eddie House

**Edward L. House**, nado o 14 de maio de 1978 en Berkeley (California), é un xogador norteamericano de baloncesto profesional.

## Traxectoria 
Un auténtico trotamundos, pasando por Miami Heat, o seu actual equipo, Los Angeles Clippers, Charlotte Bobcats, Milwaukee Bucks, Sacramento Kings, Phoenix Suns, New Jersey Nets, Boston Celtics e New York Knicks. 
### Universidade 
House asistiu á Universidade de Arizona State, onde se converteu no máximo anotador de todos os tempos da universidade, con 2.044 puntos na súa traxectoria, sendo ademais o único xogador capaz de anotar máis de 2.000 puntos. El e Ike Diogu son os únicos Sun Devils nomeados Mellor Xogador da PAC-10, e House o quinto Sun Devil en ser elixido no mellor quinteto da conferencia en dúas ocasións. Tamén ten o récord histórico da conferencia en tiros de campo e roubos de balón, e bateu o récord de mellor media de puntos nunha tempada con 23 por encontro na 1999-2000. Nesa campaña, foi nomeado Xogador da Semana da PAC-10 en catro ocasións, récord que comparte con outros tres xogadores. O récord de puntos nun partido tamén está na súa posesión con 61 en dobre-prórroga ante os California Golden Bears na súa tempada sénior. En dito encontro, os seus 18 tiros libres convertidos de 19 intentos estableceron un récord máis na súa conta persoal. É un dos tres únicos xogadores capaces de facer medias de dobres figuras en catro tempadas consecutivas en Arizona State dende que a universidade entrou na PAC-10, sendo os outros Reggie Jordan e Bo Outlaw.

### NBA 
Foi seleccionado por Miami Heat na 37ª posición da segunda rolda do Draft da NBA de 2000. Na súa primeira tempada xogou 50 partidos, promediando 5 puntos e unha asistencia. Tras pasar tres anos en Florida, cambiou de aires fichando por Los Angeles Clippers en 2003, onde estivo unha tempada, na que a súa media foi de 6.8 puntos, 2.3 rebotes e 2.5 asistencias en 60 partidos, 10 deles de titular.

Na campaña 2004-05, converteuse nun auténtico trotamundos da liga. Durante a tempada, xogou en tres equipos diferentes; Milwaukee Bucks, Charlotte Bobcats e finalmente nos Sacramento Kings, onde rematou a tempada regular. Nos Bobcats participou en 13 partidos, onde asinou 11.1 puntos, máxima anotación na súa traxectoria, e 1.8 asistencias.

House asinou cos New Jersey Nets un contrato dun ano por 1.5 millóns de dólares o 12 de agosto de 2006, antes de xogar a tempada anterior nos Phoenix Suns. Nos Nets, xogou 56 encontros e promediou 8.4 puntos.

O 1 de agosto de 2007, Boston Celtics fichou a House cun contrato dun ano a razón de 1.5 millóns de dólares. Alí conseguiu o seu primeiro anel da NBA, onde fixo unha grande achega.

O 18 de febreiro de 2010 foi traspasado aos New York Knicks xunto con Bill Walker e J.R. Giddens a cambio de Nate Robinson e Marcus Landry.

O 24 de decembro de 2011 foi cortado polos Miami Heat, tras xogar unha tempada con eles.

## Véxase tamén 
### Ligazóns externas 
* Ficha en NBA.com de Eddie House
Illas Sula

As **illas Sula** (en indonesio: *Kepulauan Sula*) son un grupo de illas das Molucas en Indonesia. As súas tres illas principais son Mangole, Sanana (Sulabesi) e Taliabu, coas illas máis pequenas e Lifamatola e Seho. Adminístranse como Kepulauan Sula Regency (*Kabupaten Kepulauan Sula*). A súa superficie é de 9.632&nbsp;km² e a poboación de 108.015 (censo de 2000).

Antes da independencia de Indonesia, Sula tamén eran coñecidas como as Illas Xulla, con Taliabo como Xulla Taliabo, Sanana como Xulla Bessi, e Mangola como Xulla Mangola.
Provincia de Satsuma

**Satsuma** (薩摩国, さつまのくに, *Satsuma-no-kuni* ou 薩摩, さつま) foi unha provincia histórica do Xapón, nunha zona que hoxe forma a parte oeste da prefectura de Kagoshima, historicamente na parte de Saikaidō, actualmente na rexión de Kyūshū, na illa de Kyūshū.

Satsuma limitaba coas provincias de Higo (肥後), Hyūga (日向) e Ōsumi (大隅).
Provincia de Ōsumi

**Ōsumi** (大隅国, おおすみのくに, *Ōsumi-no-kuni* ou 大隅, おおすみ) foi unha provincia histórica do Xapón, nunha zona que hoxe forma a parte leste da prefectura de Kagoshima da illa de Kyūshū e as illas de Amami, historicamente na parte de Saikaidō, actualmente na rexión de Kyūshū.

Ōsumi limitaba coas provincias de Satsuma (薩摩) e Hyūga (日向).
Despina (lúa)

**Despina**, (ou en latín *Despœna,* grego *Δέσποινα*), tamén coñecida coma **Neptuno V**, é o terceiro satélite máis interior de Neptuno. Chamada máis tarde Despina, unha ninfa que era filla de Poseidón e Deméter (Demetra).

Despina foi descuberta a finais do mes de xullo do 1989 a partir de imaxes da sonda espacial *Voyager 2*. Déuselle a designación temporal **S/1989&nbsp;N&nbsp;3**. O descubrimento foi anunciado (IAUC 4824) o 2 de agosto do 1989, pero o texto só fala de "10 fotogramas tomados no transcorrer de 5 días", dando unha data do descubrimento que debeu ser algúns días antes do 28 de xullo. O nome foille outorgado o 16 de setembro de 1991.
[esquerda|miniatura|250px|Unha vista simulada de **Despina** orbitando [Neptuno.]]

Despina é de forma irregular e non amosa signos de modificacións xeolóxicas. É máis coma unha pila de cascallos "reagrupados" a partir de fragmentos de satélites orixinais de Neptuno, os cales foron pulverizados polas perturbacións de Tritón pouco despois de que a lúa fose capturada na súa moi excéntrica órbita inicial.

A órbita de Despina *descansa* próxima pero non dentro da órbita de Talasa e xusto dentro do anel de Le Verrier. E coma está por debaixo do radio das órbitas sincrónicas de Neptuno, está pois nunha lenta espiral cara ó planeta debido ó efecto de desaceleración que as mareas gravitatorias provocan e eventualmente podería impactar contra a atmosfera de Neptuno, ou partirse, creando unha anel planetario unha vez traspasado o límite de Roche, debido á dispersión dos fragmentos da lúa.

## Notas 
## Véxase tamén 
### Outros artigos 
* Neptuno

### Ligazóns externas 
* Despina Profileby NASA's Solar System Exploration 
* Neptune's Known Satellites (by Scott S. Sheppard)
Miura

**Miura** (三浦市, みうらし, *Miura-shi*) é un concello da prefectura de Kanagawa no Xapón. Está situado ao sur da rexión de Kantō e ao sueste da prefectura, na península de Miura, na parte leste da illa de Honshū. A súa superficie é de 32,28&nbsp;km², a poboación é de 48.730 habitantes (2009) e ten unha densidade de poboación de 1.510 h/km².

O concello de Miura limita co concello de Yokosuka.

## Cidades irmandadas 
*  Suzaka, Prefectura de Nagano, Xapón
*  Warrnambool, Vitoria, Australia

## Véxase tamén 
### Outros artigos 
* Lista de concellos do Xapón
### Ligazóns externas 
* Sitio oficial da cidade de Miura 
* Sitio oficial da cidade de Miura
Kasama

**Kasama** (笠間市, かさまし, *Kasama-shi*) é un concello xaponés da prefectura de Ibaraki. Está situado ao leste da rexión de Kantō e no centro da prefectura, na parte leste da illa de Honshū. A súa superficie é de 240,27&nbsp;km², a poboación é de 79.904 habitantes (2009) e ten unha densidade de poboación de 333 hab./km².

O concello de Kasama limita cos concellos de Sakuragawa, Ishioka, Omitama, Ibaraki, Mito, Shirosato (que son da prefectura de Ibaraki); e de Motegi (este último é da prefectura de Tochigi).

## Historia 
A cidade actual de Kasama foi fundada pola fusión do concello da cidade antiga de *Kasama* e 2 concellos de vilas do distrito de Nishiibaraki (*Tomobe* e *Iwama*) no ano 2006.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Kasama .
Rosendo Naseiro

**Rosendo Naseiro Díaz**, nado en Rodas (Samarugo, Vilalba) o 11 de xuño de 1935 e finado en Madrid o 12 de outubro de 2023, foi un empresario, político e coleccionista de arte galego.

## Traxectoria 
### Formación e ascenso 
Fillo dunha familia de caseiros e de emigrantes a Cuba, na súa xuventude marchou a Ferrol, onde estivo traballando primeiro nunha tinturería e despois na estiba de carbón no porto da cidade. En 1950 volveu a Vilalba a traballar noutra tinturería. Pouco despois trasladouse de novo, desta vez a Tui e comezou un negocio de máquinas de lavandería e de transporte, que prosperou, e mudouse a Alacant en 1972.

### O caso Naseiro 
Militante do Partido Popular, converteuse en 1987 en secretario de finanzas (tesoureiro) dese partido, en substitución de Ángel Sanchis. En 1990 foi procesado por un caso de financiamento ilegal de partidos políticos, de suborno e de compra de votos, que foi coñecido como caso Naseiro. Detivérerono e ingresou en prisión o 9 de abril de 1990, onde permaneceu menos dunha semana. O caso chegou ao Tribunal Supremo pola condición de deputado dun dos imputados. O fiscal pediu para Naseiro unha condena de 3 meses de prisión e catro de inhabilitación por suborno en grao de conspiración. Posteriormente saíu absolto ao seren invalidadas as únicas gravacións inculpatorias, por realizárense en relación a outro caso e non seren especificamente autorizadas.

### Retirada da vida política 
Como consecuencia, retirouse da primeira liña política e centrouse no coleccionismo de arte. Era especialista en naturezas mortas españolas de entre os séculos XVII e XVIII.

En 2006 doou ao Museo do Prado, a través dunha compra realizada polo BBVA, parte da súa colección, valorada en 26 millóns de euros, e que estaba considerada a colección de pintura máis importante desa época en mans privadas de España. Finou en Madrid o 12 de outubro de 2023. Foi soterrado no cemiterio de Lanzós.

## Vida persoal 
Viúvo, tivo dous fillos e varios netos. Volveu casar con Najia Naji Mouhachim.

## Notas
Naka, Ibaraki

**Naka** (那珂市, なかし, *Naka-shi*) é un concello da prefectura de Ibaraki no Xapón. Está situado ao nordeste da rexión de Kantō e no centro-norte da prefectura, e na área da provincia histórica de Hitachi, na parte leste da illa de Honshū. A súa superficie é de 97,80&nbsp;km², a poboación é de 54.304 habitantes (2009) e ten unha densidade de poboación de 555 h/km².

O concello de Naka limita cos concellos de Shirosato, Hitachiōmiya, Hitachiōta, Hitachi, Tōkai, Hitachinaka e Mito.
Ponte Lubiáns

A **ponte Lubiáns** está situada sobre o río Rosende, entre as parroquia de Oca (concello de Coristanco) e a de Carballo (concello de Carballo).

## Características 
Tamén coñecida como Ponte Vella, é de orixe romana (un altar dedicado ao deus Cosus, protector das colleitas do agro, lembra a súa orixe), mais foi reformada na Idade Media. Está formada por catro arcos asimétricos e atravesada por un tallamar triangular na parte central. Ten unha lonxitude de 40 metros, con 2,60 m de ancho, e unha altura máxima de 5,40 m.

É un resto conservado da antiga vía romana *per loca marítima* que, vindo de *Grandimirum* (Brandomil, no concello de Zas) atravesaba a parroquia de San Martiño de Oca para continuar polo concello de Carballo ata *Brigantium*, hoxe cidade da Coruña.

Aparece xunto coa Torre de Nogueira no escudo do concello de Coristanco.

## Notas 
## Véxase tamén 
### Bibliografía
* (2001): *La vía Per Loca Marítima: un estudio sobre vías romanas en la mitad noroccidental de Galicia*.

### Ligazóns externas 
* Ponte Lubiáns, na páxina do Concello de Coristanco.
Musashimurayama

**Musashimurayama** (武蔵村山市, むさしむらやまし, *Musashimurayama-shi*) é un concello da prefectura de Tokyo no Xapón. Está situado no centro-sur da rexión de Kantō e no centro da prefectura, na área de Tama, na parte leste da illa de Honshū. A súa superficie é de 15,37&nbsp;km², a poboación é de 69.673 habitantes (2009) e ten unha densidade de poboación de 4.530 h/km².

O concello de Musashimurayama limita cos concellos de Mizuho, Fussa, Tachikawa, Higashiyamato (que son da prefectura de Tokyo); e Tokorozawa (este último é da prefectura de Saitama).

## Véxase tamén 
### Ligazóns externas 
* Sitio web oficial da cidade de Musashimurayama .
Faíscas da lingua

***Faíscas da lingua*** foi un programa divulgativo da Televisión de Galicia, o primeiro programa de televisión dedicado á aprendizaxe da lingua galega. Emitiuse durante os anos 1986 e 1987.

## Contido 
O programa tiña unha duración variable, pero moi curta, entre dous e tres minutos. Os seus 124 capítulos principiaban cunha cántiga ou unha unidade fraseolóxica, que ben podía ser un refrán ou unha adiviña, coa que se reflectía algún aspecto do galego, especialmente do léxico. Os textos eran da autoría de Carme Hermida.

## Véxase tamén
### Bibliografía
*Rosario Pérez Magdalena *A aprendizaxe da lingua galega no ensino non regrado de adultos*. Consello da Cultura Galega, 2002
Hugh Jackman

**Hugh Michael Jackman**, nado en Sidney o 12 de outubro de 1968, é un actor e produtor australiano. Jackman gañou recoñecemento internacional polos seus papeis en grandes producións, interpretando a superheroes e personaxes de romances. É coñecido polo seu papel de Lobeto na serie de filmes de X-Men, así como por protagonizar *Kate & Leopold*, *Van Helsing*, *O prestixio*, *Australia*, *Real Steel*, *Les Misérables* e *Prisoners*. O seu traballo en *Les Misérables* valeulle o seu primeiro nomeamento ós Premios Oscar como mellor actor e o seu primeiro Globo de Ouro ó mellor actor - Comedia ou musical en 2013. Tamén é cantante, bailarín e actor de musicais, e gañou un Tony polo seu papel en *The Boy from Oz*.

Catro veces presentador dos Premios Tony, gañando un Emmy polas súas aparicións, Jackman tamén presentou a 81ª edición dos Oscar o 22 de febreiro de 2009.

## Traxectoria 
Coñecido por interpretar a Lobeto na serie de filmes *X-Men*, ademais de protagonizar filmes tales como *Kate & Leopold*, *Van Helsing*, *O prestixio* e *Australia*. Jackman tamén canta, baila e interpreta obras teatrais musicais, gañou un Premio Tony pola súa interpretación en *The Boy from Oz*. Jackman presentou os 81ª gala dos Premios Óscar en 2009 e nese ano tamén recibiu unha estrela no Paseo da Fama de Hollywood.

## Filmografía 
## Notas 
## Véxase tamén
Olaría de Buño

[miniatura|[Xerra vidrada de Buño.]]
miniatura|Mulleres carretando os traballos dos oleiros (c. 1915).

A **olaría de Buño** é a produción artesá da olaría en Buño (Malpica de Bergantiños), un dos centros máis importantes na produción cerámica galega.
## Historia
A tradición remóntase ao século XVI, aínda que posiblemente xa traballasen o barro dende moito antes. Actualmente seguen en funcionamento varios fornos do século XVIII, producindo pezas que se distinguen polo seu aspecto vidrado. Tal acabado aplícase cun pincel fino e ten por finalidade impermeabilizar o barro.

Celébrase a Mostra da olaría de Buño, que en 2022 chegou á súa XVIII edición.

## Notas
## Véxase tamén 
### Ligazóns externas 
* Forno do Forte
* Páxina do concello de Malpica adicada a olería de Buño
Hadano

**Hadano** (秦野市, はだのし, *Hadano-shi*)  é un concello da prefectura de Kanagawa no Xapón. Está situado ao sur da rexión de Kantō e ao norte da prefectura, na parte leste da illa de Honshū. A súa superficie é de 103,61&nbsp;km², a poboación é de 170.146 habitantes (2009) e ten unha densidade de poboación de 1.640 h/km².

O concello de Hadano limita cos concellos de Matsuda, Ōi, Nakai, Hiratsuka, Isehara, Atsugi, Kiyokawa e Yamakita.

## Cidades irmandadas 
*  Pasadena (Texas, Estados Unidos, 1964).
*  Suwa (Nagano, Xapón, 1984).

## Personaxes de sona 
* Rinko Kikuchi (菊地 凛子, きくち りんこ, 1981-) - Actriz

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Hadano .
Border Reivers

Os **Border Reivers**, orixinalmente coñecidos como 'Scottish Borders Rugby' foron un dos catro equipos profesionais de rugby de Escocia, ademais do Edinburgh, Caledonia Reds e Glasgow Warriors.

Os Border Reivers participaron na Magners League, Celtic Cup e a Heineken Cup do 2002 ao 2007 cando foron disoltos para reducir custos da Scottish Rugby Union. Xogaban os seus partidos como locais en Netherdale (cunha capacidade aproximada de 6.000 espectadores) en Galashiels (Scottish Borders).
Berbere

miniatura|dereita|220px|Berbere.
O **berbere** ( *bärbäre*,  *bärbärä*) é unha mestura de especias composta normalmente pementos picantes, xenxibre, cravo, coandro, pementa de Xamaica, bagas de ruda e o ajowan (unha rara especia con cheiro a tomiño). É un ingrediente clave nas cociñas de Etiopía e Eritrea. O berbere adoita conter herbas e especias menos coñecidas internacionalmente, xa sexan cultivadas ou silvestres, como por exemplo a korarima (unha variedade de cardamomo) e a pementa longa.
University College Dublin R.F.C.

O **University College Dublin Rugby Football Club** é o club de rugby do University College Dublin, que ten a súa casa en Dublín (Irlanda). Xogan os seus partidos como local no UCD Bowl. O club foi fundado en 1910 e gañaron o seu primeiro trofeo, a Leinster Junior Challenge Cup, en 1914. En 1924 gañaron a súa primeira Leinster Club Senior Cup. Dende 1952 xogaron un partido desafío anual, The Colours Match contra os seus rivais Dublin University Football Club, da Universidade de Dublín. En 1993 cando a AIB League ampliouse a catro divisións para incluír 46 clubs sénior, o UCD e outros catro equipos universitarios participaron na liga. En 2001 gañaron a 2ª División da AIB League, gañando o ascenso a primeira. Continuaron xogando nesta división ata a tempada 2008-09, cando remataron penúltimos e foron descendidos. Foron o primeiro equipo universitario irlandés de rugby que xogou na 1ª División da AIB League.

## Palmarés
***AIB Division Two** 
***Campións*: 2000-01:  **1**
***AIB Division Three** 
***Campións*: 1993-94, 1998-99:  **2**
*** Leinster Club Senior Cup**
***Campións*: 1924, 1938, 1948, 1963, 1964, 1970, 1977:  **7**
***Finalistas* : 1914, 1921, 1923, 1925, 1926, 1943, 1944, 1946, 1961, 1967, 1968 , 1971, 1972, 1978, 1984: **15**
***Metropolitan Cup** 
***Campións*: 1922, 1925, 1932, 1933, 1935, 1942, 1955, 1957, 1963, 1964, 1966, 1969, 1972, 1974:  **14**
***Finalistas* : 1987: **1**
***Leinster Junior Challenge Cup** 
***Campións*: 1914:  **1**
***The Colours Match** 
***Campións*: 1953, 1954, 1957, 1958, 1961, 1962, 1963, 1965, 1966, 1967, 1970, 1971, 1972, 1973, 1975, 1977, 1983, 1984, 1986, 1988, 1992, 1993, 1994, 1997, 1998, 1999, 2000, 2001, 2002, 2003, 2004, 2006, 2008:  **33**
Kim Clijsters

**Kim Clijsters**, nada o 8 de xuño de 1983 en Bilzen, é unha ex xogadora belga de tenis profesional.

## Traxectoria 
Gañou 33 títulos en individuais durante a súa carreira. Dous deses obtívoos no "*WTA Tour Championships*" dos Ánxeles, California en 2002 e 2003, cando venceu á francesa Amélie Mauresmo. Entre os seus maiores logros está obter o trofeo do US Open nos anos 2005, 2009 e 2010.

O 10 de agosto de 2003 alcanzou o posto número 1 da clasificación mundial da WTA.

## Torneos de Grand Slam 
### Campioa en individuais (4) 
### Finalista en Individuais (4) 
## Véxase tamén 
### Ligazóns externas 
* Páxina oficial de Kim Clijsters
Cravo

dereita|200px|miniatura|Un feixe de cravos.
[dereita|200px|miniatura|Os cravos pódense espetar en materiais como a [madeira cun martelo.]]
En enxeñaría, carpintaría e construción, un **cravo** é un obxecto delgado, alongado e duro semellante aos alfinetes, cunha punta de metal ou aliaxe usado como sistema de fixación. Antigamente eran de ferro forxado; na actualidade os cravos son dunha aliaxe de aceiro, adoito tratada para combater os efectos da corrosión en condicións severas ou mellorar a adhesión.

O normal é chantar os cravos na peza coa axuda dun martelo ou unha pistola de cravos pneumática. Os cravos manteñen os materiais xuntos por medio da fricción na dirección do eixe e tensión de corte lateralmente.
Iiyama

**Iiyama** (飯山市, いいやまし, *Iiyama-shi*) é un concello xaponés da prefectura de Nagano. Está situada na rexión de Kōshin'etsu, ó nordeste da rexión de Chūbu e ao extremo norte da prefectura, no centro da illa de Honshū. A súa superficie é de 202,32&nbsp;km², a poboación é de 23.778 habitantes (2009) e ten unha densidade de poboación de 118 hab./km².

O concello de Iiyama limita cos concellos de Sakae, Nozawaonsen, Kijimadaira, Nakano, Shinano (que son da prefectura de Nagano); de Myōkō e Jōetsu (que son da prefectura de Niigata).

## Cidades irmandadas 
*  Osaca (1974).

## Véxase tamén 
### Ligazóns externas 
* Sitio web oficial da cidade de Iiyama .